VEGA og Live Nation præsenterer

**Intens rockstemme i Store VEGA***Den tidligere frontmand fra rockbandet Live, Ed Kowalczyk, indtager mandag den 23. september Store VEGA med sit solomateriale til en siddende koncert.*

**Gedignt solomateriale**

[Ed Kowalczyk](http://edkowalczyk.com/), tidligere frontfigur i det legendariske, religiøse rockband Live, lægger vejen forbi VEGA den 23. september i forbindelse med hans ”I Alone” -Acoustic-turné. Koncerten er for et siddende publikum.

Sangeren blev med Live kendt for sin buldrende og alligevel intense stemme, der akkompagnerede bandets medrivende og spirituelle rocksange.

I 2010 udgav Ed Kowalczyk sit første solo-album, *Alive*, efter Live gik fra hinanden. Her fortsatte han stilen fra Live med gedigen sangskrivning og de sprøde, iørefaldende guitar-akkorder. Albummet blev produceret af CJ Eiriksson, der tidligere har arbejdet med netop Live, Phish, Incubus m.fl.

**Spirituel rock**

Buddhisme og kristendom har ofte fungeret som inspirationskilder for Kowalczyk, når han skriver sange, og materialet på *Alive* er ingen undtagelse. Det høres blandt andet på sangene ”Just in Time”, ”Zion”, hvor jeg’et søger efter personlig frelse og førstesinglen ”[Grace](http://www.youtube.com/watch?v=mI_aFpSvL64)”, som er en hyldestsang til de højere magter.

Sangen ”[Drink (Everlasting Love)](http://www.youtube.com/watch?v=_Z0JInO6UTI)” blev skrevet med Chris Daughtry frontmanden for rockbandet Daughtry, hvor de to store sangere udforsker Kowalczyks egen tro.

 **Fakta om koncerten**:
Ed Kowalczyk (US)

Mandag den 23. september kl. 20 (Siddende koncert)
Store VEGA, Enghavevej 40, 1674 Kbh. V
Pris: 195 kr. + gebyr - Forsalg via [www.vega.dk](http://www.vega.dk), Billetnet og på posthuse

*For yderligere oplysninger kontakt venligst*Bettina Balle - Kommunikationsmedarbejder, VEGA, bb@vega.dk - 3326 0959